CELEX: 
Language: bg
Date: 2019-12-17 00:00:00
Title: ДЕЛЕГИРАНА ДИРЕКТИВА (ЕС) .../... НА КОМИСИЯТА за изменение на приложение II към Директива № 2000/53/ЕО на Европейския парламент и на Съвета относно излезлите от употреба превозни средства по отношение на някои освобождавания за олово и оловни съединения в компоненти

ЕВРОПЕЙСКА
                         КОМИСИЯ
                                                Брюксел, 17.12.2019 г.
                                                C(2019) 9121 final
              ДЕЛЕГИРАНА ДИРЕКТИВА (ЕС) .../... НА КОМИСИЯТА
                                от 17.12.2019 година
     за изменение на приложение II към Директива № 2000/53/ЕО на Европейския
      парламент и на Съвета относно излезлите от употреба превозни средства по
   отношение на някои освобождавания за олово и оловни съединения в компоненти
                             (текст от значение за ЕИП)
BG                                                                             BG
 ---pagebreak---                                         Обяснителен меморандум
   КОНТЕКСТ НА ДЕЛЕГИРАНИЯ АКТ
   С настоящата делегирана директива на Комисията се изменя, с цел привеждане в
   съответствие с техническия и научния напредък, приложение II към Директива
   2000/53/ЕО на Европейския парламент и на Съвета относно излезлите от употреба
   превозни средства1 по отношение на четири изключения за специфични приложения с
   употреба на олово. Проектът за делегиран акт е резултат от процеса съгласно
   Директивата относно излезлите от употреба превозни средства за изменение на
   приложение II в съответствие с техническия и научния напредък. Той е съгласуван с
   член 4, параграф 2, буква б) от посочената директива и с член 1, параграф 1 от
   Директива (ЕС) 2018/849 за изменение на директиви 2000/53/ЕО относно излезлите от
   употреба превозни средства, 2006/66/ЕО относно батерии и акумулатори и отпадъци от
   батерии и акумулатори и 2012/19/ЕС относно отпадъци от електрическо и електронно
   оборудване2.
   С Директивата относно излезлите от употреба превозни средства се ограничава
   употребата на определени опасни вещества в материалите и компонентите на
   превозните средства, пуснати на пазара след 1 юли 2003 г, както е предвидено в член 4,
   параграф 2, буква а) от същата директива. Понастоящем превозните средства и частите
   за превозни средства, пуснати на пазара на Съюза, не трябва да съдържат олово, живак,
   кадмий или шествалентен хром3.
   В приложение II от Директивата относно излезлите от употреба превозни средства се
   съдържа списък на материалите и компонентите на превозните средства, предназначени
   за специфични приложения, които са освободени от ограниченията за веществата по
   член 4, параграф 2 от посочената директива.
   В член 4, параграф 2, буква б) се предвижда, че приложение II се изменя редовно в
   съответствие с техническия и научния напредък. Освен това, в член 1 от Директива
   (ЕС) 2018/849 за изменение на член 4, параграф 2, буква б) от Директивата относно
   излезлите от употреба превозни средства се предвижда, че такива изменения на
   приложение II се извършват посредством делегирани актове.
   КОНСУЛТАЦИИ ПРЕДИ ПРИЕМАНЕТО НА АКТА
   Съгласно настоящите освобождавания по точка 8, буква д), точка 8, буква е), б), точка
   8, буква ж) и точка 8, буква й) в приложение II употребата на олово в припои е
   разрешена. В приложение II към Директивата относно излезлите от употреба превозни
   средства4 се предвижда освобождаванията по точка 8, буква д), точка 8, буква е), б),
   точка 8, буква ж) да бъдат преразгледани през 2019 г., а освобождаването по точка 8,
   буква й) е било преразгледано с оглед на най-новата информация относно техническите
   трудности в тази област.
   1
          ОВ L 269, 21.10.2000 г., стр.34.
   2
          ОВ L 150, 14.6.2018 г. , стр. 93
   3
       Вж. член 4, параграф 2, буква а) от Директивата относно излезлите от употреба превозни средства.
   4
          Директива (ЕС) 2017/2096 на Комисията за изменение на приложение II към Директива
          2000/53/ЕО на Европейския парламент и на Съвета относно излезлите от употреба превозни
          средства, ОВ L 299, 16.11.2017 г., стр. 24
BG                                                   1                                                  BG
 ---pagebreak---    Във връзка с оценяването на посочените освобождавания Комисията започна
   проучване, за да извърши необходимата техническа и научна оценка5, включително
   осемседмична открита консултация онлайн със заинтересованите страни.
   За освобождаването по точка 8, буква д) след последното преразглеждане през
   2015/2016 г. (7-мо изменение на приложение II) беше направена оценка на постигнатия
   напредък в областта на компонентите и материалите, по-специално дали замяната или
   премахването на оловото все още е технически или научно неосъществимо за
   прикрепване на малки полупроводникови кристали. Освен това, беше направено
   проучване дали и в каква степен наличните решения без използване на олово могат да
   бъдат одобрени за употреба в автомобилните приложения, или вече са одобрени за
   такива приложения. Информацията от заинтересованите страни показва, че употребата
   на олово все още е неизбежна. Предлага се преразглеждане през 2024 г.
   По отношение на освобождаването по точка 8, буква е), б), оценката показа, че
   съвместимите щифтови съединителни системи, в които не се използва олово, са все по-
   достъпни. Въпреки това, тъй като е необходимо допълнително време, за да се уредят
   въпроси във връзка с отговорността на автомобилната промишленост за безопасността
   на продуктите ѝ, освобождаването ще бъде прекратено на 31 декември 2023 г.
   Освобождаване по точка 8, буква ж) е от значение за всички модели на автомобилната
   промишленост, които се проектират, произвеждат и които понастоящем са на пазара.
   Някои примери за приложения, използвани в превозните средства, са електронните
   системи за управление на стабилността, усъвършенстваните системи за аварийно
   спиране, системите за поддържане на дистанцията, предупредителните системи за
   напускане на лентата за движение, системите за проекция върху предното стъкло,
   системите за защитата на пешеходците, определени системи в задвижваните с водород
   превозни средства и хибридните превозни средства, радиоприемниците в превозните
   средства, системите за наблюдение и навигационното оборудване. В доклада се оценява
   също и дали новата формулировка на освобождаването по точка 15, буква а) от
   приложение III към Директива 2011/65/ЕС относно ограничението за употребата на
   определени опасни вещества в електрическото и електронното оборудване 6 (ДООВ)
   може да бъде приета по отношение на освобождаването по точка 8, буква ж).
   Необходим е обаче преходен период за адаптирането на интергрални схеми от типа
   „flip chip“ с оловен кристалодържател. Във връзка с това от 1 октомври 2022 г. се
   въвежда нова формулировка, с която се предоставя освобождаване с по-ограничен
   обхват в съответствие с текста на освобождаването по точка 15 от приложение III към
   ДООВ.         Дотогава съществуващото изключение остава в сила.          Предлага се
   преразглеждане през 2024 г.
   По отношение на освобождаването по точка 8, буква й), съществуват решения, в които
   не се използва олово. Въпреки че не може да се изключи вероятността за заместване на
   оловото, за някои приложения резултатите от изпитванията все още са
   незадоволителни. Следователно, в съответствие с политиките и достиженията на
   правото на ЕС, срокът на действие на съществуващото освобождаване по точка 8, буква
   й) изтича на 31 декември 2019 г., а новото освобождаване по точка 8, буква к), което е с
   по-ограничен обхват, ще се прилага до 31 декември 2023 г.
   Окончателният доклад с оценката на освобождаванията бе публикуван7.
   5
           http://ec.europa.eu/environment/waste/elv/events_en.htm.
   6
           ОВ L 174, 1.7.2011 г., стр. 88.
   7
           https://ec.europa.eu/environment/waste/elv/events_en.htm
BG                                                       2                                  BG
 ---pagebreak---    По време на срещата на експертите на 8 март 2019 г. Комисията проведе консултация с
   експертната група на държавите членки за делегираните актове съгласно Директивата
   относно излезлите от употреба превозни средства. Бяха обсъдени предизвикателствата
   във връзка с оценката, по-специално по отношение на освобождаването по точка 8,
   буква й), и държавите членки предоставиха своите становища. На 3 септември 2019 г.
   Комисията проведе отново консултация с експертната група на държавите членки за
   делегираните актове съгласно Директивата относно излезлите от употреба превозни
   средства, като държавите членки предоставиха своите становища.
   Съветът и Европейският парламент бяха уведомени за проекта на делегиран акт.
   ПРАВНИ ЕЛЕМЕНТИ НА ДЕЛЕГИРАНИЯ АКТ
   Делегираната директива предоставя освобождаване от ограниченията по член 4,
   параграф 1 относно употребата на олово в специфични приложения, които следва да
   бъдат включени в списъка в приложение II към Директива 2000/53/ЕО.
   Инструментът е делегирана директива, както е предвидено в Директива (ЕС) 2018/849,
   и по-специално спазва съответните изисквания в член 1, параграф 1, буква б) от същата
   директива.
   На основание на събраната информация Комисията предлага следното:
   в контекста на освобождаванията по точка 8, буква д), употребата на олово остава
   неизбежна, поради което тя ще бъде удължена, като се предлага дата на преразглеждане
   през 2024 г.;
   в контекста на освобождаването по точка 8, буква ж) употребата на олово остава
   неизбежна, поради което тя ще бъде удължена. Предлага се обаче да се запази
   сегашната формулировка до 30 септември 2022 г., за да се позволи на автомобилната
   промишленост да се адаптира към измененията в обхвата, като от 1 октомври 2022 г. се
   предлага ново освобождаване с по-тесен обхват и дата на преразглеждане през 2024 г.
   в контекста на освобождаването по точка 8, буква е), подточка б) употребата на олово
   може да бъде избегната, поради което се предлага да се прекрати освобождаването за
   употребата на олово;
   освобождаването по точка 8, буква й) разрешава употребата на олово в припой за
   запояване на многопластови стъклa за превозни средства, чийто тип е одобрен преди 1
   януари 2020 г., и за резервни части за тези превозни средства. В контекста на
   освобождаването по точка 8, буква й), употребата на олово може да бъде избегната.
   При все това не е сигурно, че за някои приложения към този момент съществуват
   подходящи алтернативи на употребата наз олово. Поради това е целесъобразно
   обхватът на освобождаването да се стесни, като се ограничи във времето, както следва:
   точка 8, буква к). Запояване на приложения за отопление, при които токът през една
   съответна спойка е с големина 0,5 A или повече към единични плоскости
   многопластови стъкла с дебелина ≤ 2,1 mm.          Това освобождаване не обхваща
   запояването към контактите, намиращи се в междинния полимер при превозни
   средства, чийто тип е одобрен преди 1 януари 2024 г., и резервните части за тях.
   В съответствие с принципа на пропорционалност мярката не надхвърля необходимото
   за постигане на нейната цел.
   Предложението няма отражение върху бюджета на ЕС.
BG                                           3                                           BG
 ---pagebreak---                   ДЕЛЕГИРАНА ДИРЕКТИВА (ЕС) .../... НА КОМИСИЯТА
                                            от 17.12.2019 година
       за изменение на приложение II към Директива № 2000/53/ЕО на Европейския
        парламент и на Съвета относно излезлите от употреба превозни средства по
    отношение на някои освобождавания за олово и оловни съединения в компоненти
                                         (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2000/53/EО на Европейския парламент и на Съвета от
   18 септември 2000 г. относно излезлите от употреба превозни средства8 и по-специално
   член 4, параграф 2, буква б) от нея,
   като има предвид, че:
   (1)     Съгласно член 4, параграф 2, буква а) от Директива 2000/53/ЕО държавите
           членки трябва да забранят употребата на олово, живак, кадмий и шествалентен
           хром в материалите и компонентите на превозните средства, пускани на пазара
           след 1 юли 2003 г.
   (2)     В приложение II към Директива 2000/53/ЕО се изброяват материалите и
           компонентите на превозните средства, освободени от забраната по член 4,
           параграф 2, буква а) от същата директива.                Съгласно приложение II,
           освобождаванията по точка 8, буква д), точка 8, буква е), б) и точка 8, буква ж)
           следва да бъдат преразгледани през 2019 г. Освобождаването по точка 8, буква
           й) също трябва да бъде преразгледано с оглед на най-новата информация за
           техническия и научния напредък.
   (3)     Оценката на освобождаванията по точка 8, буква д) и точка 8, буква ж) с оглед
           на тази информация доведе до заключението, че понастоящем няма подходяща
           алтернатива на употребата на олово в материалите и компонентите, обхванати от
           тези освобождавания. Поради това следва да се определи дата за ново
           преразглеждане на тези освобождавания. Освобождаването по точка 8, буква ж)
           обаче следва да бъде допълнително уточнено, като се стесни обхватът му. За да
           се позволи на автомобилната промишленост да се адаптира към тези промени,
           настоящият обхват на освобождаването по точка 8, буква ж) следва да се запази
           за превозните средства, чийто тип е одобрен преди 1 октомври 2022 г., докато
           по-тесният обхват на това освобождаване следва да се прилага за превозните
           средства, чийто тип е одобрен след тази дата.
   (4)     Оценката на освобождаването по точка 8, буква е), б) води до заключението, че
           употребата на олово в приложенията, обхванати от това освобождаване, следва
           да бъде прекратена, тъй като съществуват алтернативи на употребата на олово в
           тях.
   8
          ОВ L 269, 21.10.2000 г., стр. 34.
BG                                                    4                                     BG
 ---pagebreak---    (5)   Оценката на освобождаването по точка 8, буква й), което позволява
         освобождаване за употребата на олово в припой за запояване на многопластови
         стъкла, доведе до заключението, че за някои приложения има алтернативи на
         употребата на олово в припой за запояване на многопластови стъкла. Въпреки
         това, съществуват определени стъклени плоскости и определени приложения,
         при които не е сигурно, че към този момент съществуват подходящи
         алтернативи на употребата на олово. Поради това е подходящо да се определи
         ново, по-ограничено освобождаване по точка 8, буква к) за тези стъклени
         плоскости и приложения.
   (6)   Освобождаването по точка 8, буква й) се прилага само по отношение на
         превозни средства, чийто тип е одобрен преди 1 януари 2020 г. С цел да се
         гарантира, че освобождаването спрямо употребата на олово ще остане в сила при
         стъклените плоскости и приложения, за които не е установено със сигурност, че
         към този момент съществуват подходящи алтернативи на употребата на олово, е
         необходимо новото освобождаване по точка 8, буква к) да започне да се прилага
         възможно най-скоро. Поради това настоящата директива следва да влезе в сила
         по спешност.
   (7)   Поради това Директива 2000/53/ЕО следва да бъде съответно изменена.
   ПРИЕ НАСТОЯЩАТА ДИРЕКТИВА:
                                          Член 1
   Приложение II към Директива 2000/53/ЕО се изменя, както е определено в
   приложението към настоящата директива.
                                          Член 2
   1.     Най-късно до (ххх, един месец след публикуването) държавите членки приемат
          и публикуват законовите, подзаконовите и административните разпоредби,
          необходими, за да се съобразят с настоящата директива. Те незабавно
          съобщават на Комисията текста на тези разпоредби.
   Когато държавите членки приемат тези разпоредби, в тях се съдържа позоваване на
   настоящата директива или то се извършва при официалното им публикуване.
   Условията и редът на позоваването се определят от държавите членки.
   2.     Държавите членки съобщават на Комисията текста на основните разпоредби от
          националното законодателство, които те приемат в областта, уредена с
          настоящата директива.
                                          Член 3
   Настоящата директива влиза в сила в деня след деня на публикуването ѝ в Официален
   вестник на Европейския съюз.
BG                                          5                                          BG
 ---pagebreak---                                          Член 4
   Адресати на настоящата директива са държавите членки.
   Съставено в Брюксел на 17.12.2019 година.
                                          За Комисията
                                          Председател
                                          Ursula VON DER LEYEN
BG                                           6                 BG
 ---documentbreak---                          ЕВРОПЕЙСКА
                         КОМИСИЯ
                                               Брюксел, 17.12.2019 г.
                                               C(2019) 9121 final
                                               ANNEX
                                  ПРИЛОЖЕНИЕ
                                        към
              ДЕЛЕГИРАНА ДИРЕКТИВА (ЕС) .../... НА КОМИСИЯТА
     за изменение на приложение II към Директива № 2000/53/ЕО на Европейския
      парламент и на Съвета относно излезлите от употреба превозни средства по
   отношение на някои освобождавания за олово и оловни съединения в компоненти
BG                                                                             BG
 ---pagebreak---                                          ПРИЛОЖЕНИЕ
   Приложение II към Директива 2000/53/ЕО се изменя, както следва:
   1)     точка 8, буква д) се заменя със следното:
   8 д). Олово в припой с висока температура                 (2)        X
   на топене (т.е. сплави на оловото със
   съдържание на олово 85 тегловни % или
   повече)
   2)       Точка 8, буква е), б) се заменя със следното:
   8 е), б). Олово, използвано в съвместими         Превозни средства,  X
   щифтови съединителни системи, различни           чийто тип е
   от свързващата повърхност на                     одобрен преди 1
   електрическите съединители в кабелните           януари 2024 г., и
   снопове на превозни средства                     резервни части за
                                                    тези превозни
                                                    средства
   3)       Точка 8, буква ж) се заменя със следното:
   8 ж), (i). Олово в припои за създаване на        Превозни средства,  X
   надеждна електрическа връзка между               чийто тип е
   полупроводниковия             кристал        и   одобрен преди 1
   кристалоносителя        в     корпусите    на    октомври 2022 г., и
   интегрални схеми от типа „flip chip“ (с          резервни части за
   обърнат монтаж на кристала в корпуса)            тези превозни
                                                    средства
   8 ж), (ii). Олово в припои за създаване на                (2)        X
   надеждна електрическа връзка между               Приложимо за
   полупроводниковия             кристал        и   превозни средства,
   кристалоносителя        в     корпусите    на    чийто тип е
   интегрални схеми от типа „flip chip“ (с          одобрен преди 1
   обърнат монтаж на кристала в корпуса),           октомври 2022 г., и
   където електрическата връзка се състои от        резервни части за
   един от следните елементи:                       тези превозни
   (i)    възел на полупроводникова                 средства
          технология с размер 90 nm или по-
          голям;
   (ii) единичен кристал от 300 mm2 или
          по-голям, в произволен възел на
          полупроводникова технология;
   (iii) пакети от разположени един върху
          друг кристали с размер 300 mm2 или
          по-големи, или силициеви междинни
          слоеве (interposers) от 300 mm2 или
          по-големи.
   4)       вмъква се следната точка 8, буква к)
BG                                                1                       BG
 ---pagebreak---    8 к). Запояване на приложения за          Превозни средства, X(4)
   отопление, при които токът през една      чийто    тип     е
   съответна спойка е с големина 0,5 A или   одобрен преди 1
   повече    към    единични     плоскости   януари 2024 г., и
   многопластови стъкла с дебелина ≤ 2,1     резервни части за
   mm. Това освобождаване не обхваща         тези     превозни
   запояването към контактите, намиращи се   средства
   в междинния полимер
BG                                         2                         BG